সুবারু কর্পোরেশন
সুবারু কর্পোরেশন (জাপানি: 株式会社SUBARU, হেপবার্ন: Kabushiki-gaisha Subaru) একটি জাপানি বহুজাতিক কর্পোরেশন, এবং প্রাথমিকভাবে স্থলজ এবং মহাকাশ পরিবহন উভয় উৎপাদনের সাথে জড়িত। এটি সুবারু অটোমোবাইলের লাইনের জন্য সবচেয়ে বেশি পরিচিত। ১৯৫৩ সালে প্রতিষ্ঠিত, পূর্বে কোম্পানির নামকরণ ছিল ফুজি হেভি ইন্ডাস্ত্রিস লিমিটেড (জাপানি: 富士重工業株式会社, হেপবার্ন: Fuji Jūkōgyō Kabushiki-gaisha) (FHI) ২০১৭ সাল অব্দি। কোম্পানির মহাকাশ বিভাগ জাপান সরকারের প্রতিরক্ষা ঠিকাদার, লাইসেন্সের অধীনে বোয়িং এবং লকহিড মার্টিন হেলিকপ্টার এবং বিমান তৈরি করে। এই একই বিভাগ উভয় কোম্পানির জন্য একটি বিশ্বব্যাপী উন্নয়ন এবং উৎপাদনের অংশীদার।